ДО КМЕТА НА СТОЛИЧНА ОБЩИНА

Г-ЖА ЙОРДАНКА ФАНДЪКОВА

ЧРЕЗ ПРЕДСЕДАТЕЛЯ НА СТОЛИЧЕН

ОБЩИНСКИ СЪВЕТ

Г-Н ЕЛЕН ГЕРДЖИКОВ

**ПИТАНЕ**

**от инж. Грети Стефанова**

*Общински съветник в Столичен общински съвет*

**ОТНОСНО:** Предвидени с ПУП образователни заведения (в това число: детски ясли, детски градини и училища) през 2020-2021 г. на следните терени от територията на Район „Красно село“-Столична община:

- кв. 2 от местността „НПЗ Средец“ по плана на гр. София;

- кв. 3, кв. 3а и кв. 100 от местността „бул. Девети септември“ по плана на гр. София

 Уважаема Г-жо Кмет,

 Подробните устройствени планове (ПУП) на значими части от землищата на общините са едновременно управленски инструмент и основа за цялостното устройство на тяхната територия.

 По силата на чл. 124а, ал. 2 от ЗУТ: „Разрешение за изработване на проект за подробен устройствен план на част от урбанизирана територия (с изключение на селищните образувания с национално значение) в обхват до един квартал, а в Столичната община и в градовете с районно деление - в обхват до три квартала, се дава със заповед на кмета на общината по предложение на главния архитект“.

 В същата връзка, на основание разпоредбите на чл. 33, ал. 1, т. 4 от ЗМСМА, във връзка с чл. 129, ал. 2 и чл. 130, ал. 4 от ПОДСОС моля, да ми отговорите писмено, конкретно и изчерпателно в срок до следващото редовно заседание на СОС на следните въпроси:

 I. Относно територията на част от кв. 2 на местността „НПЗ Средец“ по плана на гр. София с площ от 200 075 кв.м. (по публични данни на „ГИС-София“ ЕООД), предмет на Заповед № РА50-550/08.07.2020 г. и Заповед № РА50-238/21.04.2021 г., издадени от Главния архитект на Столична община – за разрешаване изработването на проект за ПУП-ИПРЗ и одобряване на проект за ПУП-ИПРЗ за УПИ III и УПИ VIII; ПИ с КИ 68134.200.25 и 68134.200.14 от КККР на район „Красно село“-СО; кв. 2, м. „НПЗ Средец“ по плана на гр. София:

 1. Каква е прогнозната стойност на предвидения с плана нов жилищен и обществено обслужващ сграден фонд в рамките на посочената територия – представен под формата на разгъната застроена площ (РЗП) ?

 2. Какъв е прогнозният брой нови обитатели на района в рамките на посочената територия ?

 3. Колко на брой са предвидените с плана нови образователни заведения (в това число: детски ясли, детски градини и училища) в рамките на посочената територия; каква по размери и площ е тяхната територия и какъв е техният капацитет като разгъната застроена площ (РЗП) и максимален брой потенциални потребители ?

 II. Относно територията на кв. 3, кв. 3а и кв. 100 от местността „бул. Девети септември“ по плана на гр. София с обща площ от 179 654 кв.м. (по публични данни на „ГИС-София“ ЕООД), предмет на Заповед № РА50-430/01.07.2016 г. и Заповед № РА50-652/24.08.2020 г., издадени от Главния архитект на Столична община – за разрешаване изработването на проекти за ПУП-ИПУР и ИПРЗ и одобряване на проект за ПУП-ИПУР в териториален обхват: бул. „Акад. Иван Гешов“, бул. „Ген. Тотлебен“, бул. „Пенчо Славейков“ и ул. „Добруджански край“, включително кръстовищатa:

 1. Каква е прогнозната стойност на предвидения с плана нов жилищен и обществено обслужващ сграден фонд в рамките на посочената територия – представен под формата на разгъната застроена площ (РЗП) ?

 2. Какъв е прогнозният брой нови обитатели на района в рамките на посочената територия ?

 3. Колко на брой са предвидените с плана нови образователни заведения (в това число: детски ясли, детски градини и училища) в рамките на посочената територия; каква по размери и площ е тяхната територия и какъв е техният капацитет като разгъната застроена площ (РЗП) и максимален брой потенциални потребители ?

**Моля да включите отговора на питането в дневния ред на следващото заседание на Столичния общински съвет.**

 С уважение:

 инж. Грети Стефанова

 Общински съветник